**BIUDŽETINĖS ĮSTAIGOS GARGŽDŲ ATVIRO JAUNIMO CENTRO**

**2019 METŲ VEIKLOS ATASKAITA**

1. **JAUNIMO CENTRO PRISTATYMAS**

Biudžetinė įstaiga Gargždų atviras jaunimo centras (toliau – Jaunimo centras), Juridinių asmenų registre įregistruotas 2016 m. vasario 2 d. Buveinės adresas: Klaipėdos g. 74, Gargždai, Klaipėdos r.

Jaunimo centras naudojasi Klaipėdos rajono savivaldybės patalpomis **Gargžduose:** Klaipėdos g. 74, – atviro darbo su jaunimu veikloms skirta salė, du kabinetai, kūrybinės dirbtuvės ir netoliese Laugalių gatvėje esantis Jaunimo parkas; Kvietinių g. 30, – patalpos skirtos tarptautinių savanorių apgyvendinimui; **Priekulėje:** Klaipėdos g. 4 – pirmo aukšto patalpose vykdomas mobilus darbas su jaunimu.

Nuo 2017 m. rugsėjo 1 d. Klaipėdos rajono savivaldybės Mero 2017-07-17 potvarkiu Nr. MP-50, Jaunimo centro direktorės pareigas eina Inesa Gaudutytė.

Jaunimo centras savo veiklą organizuoja vadovaudamasis atvirojo darbo su jaunimu principais ir atsižvelgdamas į jaunimo poreikius. Vykdoma socialinė, prevencinė, ugdomoji - kūrybinė, jaunimo užimtumo veikla, teikiamos pirminės emocinės paslaugos.

2019 m. numatytos jaunimo centro prioritetinės kryptys: jauno žmogaus poreikių atliepimas, savanorystės skatinimas, verslumo galimybių ieškojimas, tarpinstitucinis bendradarbiavimas, tarptautiniai projektai, mobilus darbas su jaunimu. Pagrindinis metų tikslas - sudaryti sąlygas jaunuolių saviraiškos poreikių tenkinimui, per įvairiapusę patirtinę, tarptautinę, savanorišką veiklą, ugdant kūrybines galias ir gebėjimus bei tobulinant atviro darbo su jaunimu veiklos formas.

Jaunimo centre 2019 m. gruodžio 31 d. duomenimis dirbo: direktorius (1 etatas), buhalteris (0,5 etato), 4 jaunimo darbuotojai (4 etatai) ir darbininkas (1 etatas). Nuo 2018 m. spalio 15 d., bendradarbiaujant su Klaipėdos rajono psichologine – pedagogine tarnyba, jaunimo centre 1 kartą savaitėje dirbo psichologas pagal projektą „Saugios aplinkos kūrimas mokykloje“. Projekto pabaiga 2019 m. birželio 1 d.

**II. JAUNIMO CENTRO BIUDŽETAS**

**1 lentelė: Per finansinius metus gautos lėšos, jų šaltiniai ir lėšų panaudojimas pagal išlaidas**

|  |  |  |  |
| --- | --- | --- | --- |
| Finansavimo šaltinis | Gauta lėšų suma per metus, Eur | Panaudota lėšų suma per metus, Eur | Panaudojimas pagal išlaidų rūšį |
| Savivaldybės biudžetas | 90 152,14 | 90 152,14 | Darbo užmokestis ir socialinis draudimas |
| 42 858,70 | 42 858,70 | Prekių ir paslaugų naudojimas |
| 0,00 | 0,00 | Ilgalaikis turtas |
| Savivaldybės administracija | 5 810,00 | 5 810,00 | Prekėms ir paslaugoms |
| Valstybės biudžetas | 10 000,00 | 10 000,00 | Prekėms ir paslaugoms |
| ES biudžetas | 0,00 | 0,00 | Darbo užmokestis ir socialinis draudimas |
| Lėšos už paslaugas ir nuomą iš biudžetinių įst. | 7 300,00 | 7 300,00 | Prekėms ir paslaugoms |
| Kiti šaltiniai | 1 161,73 | 1 106,55 | Prekėms ir paslaugoms |
| **Iš viso:** | 157 282,57 | 157 227,39 | - |

**2 lentelė: Papildomos Jaunimo centro pritrauktos lėšos**

|  |  |  |  |
| --- | --- | --- | --- |
| **Lėšų šaltinis** | **2017 m.** | **2018 m.** | **2019m.** |
| VB | 5 228 | 7 139,18 | 10 000,00 |
| Projektai iš SB | 3 580 | 3 430,00 | 5 810,00 |
| Parama | 1 751 | 650,00 | 930,00 |
| ES | 9 784 | 11 366,00 |  |
| Lėšos už paslaugas |  | 1 680,00 | 11 095,00 |
| 2 proc. parama |  | 146,63 | 231,73 |
| Tarptautinis savanorių projektas |  |  | 11 756,00 |
| „Judam“ projektas |  |  | 12 212,00 |
| Jaunimo vasaros akademija |  |  | 17 000,00 |
| **Iš viso:** | **20 343** | **24 411,81** | **69 034,73** |

**III. JAUNIMO CENTRO TURTAS**

2019 m. gruodžio 31 d. duomenimis Jaunimo centro ilgalaikio turto likutinė vertė –355 720,28 Eur. Per ataskaitinį laikotarpį iš Savivaldybės biudžeto Jaunimo centras neįsigijo naujo ilgalaikio turto.

**IV. JAUNIMO CENTRE TEIKIAMOS PASLAUGOS, SUTEKTŲ PASLAUGŲ GAVĖJAI**

**4.1. Lankytojai**

Nuo 2019 m. sausio mėn. 1 d. Jaunimo centro bendras lankytojų skaičius – 521 unikalūs jaunuoliai, atėję bent vieną kartą į Jaunimo centrą. Nuolatinių lankytojų skaičius (atėjusių bent 1 kartą savaitėje) – 85 jaunuoliai. Bendras apsilankymų skaičius – 4 506. Jaunimo centro lankytojų amžius 14 – 29 m. Pagal amžiaus grupes jaunuoliai pasiskirsto taip: 14-18 m. – 240, 19-24 m. – 24, 24-29 m. – 8, virš 29 m. – 29, amžius nenustatytas - 202. Per dieną apsilankančių jaunuolių vidurkis – 23. Pagal lytį centro lankytojai pasiskirsto taip: 221 merginos ir 300 vaikinų. Nustatytas mažiau galimybių turinčių lankytojų skaičius – 60;

Mobilus darbas su jaunimu nuo 2019 m. sausio 1 d. buvo vykdomas Veiviržėnuose, Priekulėje, Dauparuose. Nuo 2019 kovo 1 dienos mobilus darbas su jaunimu pradėtas vykdyti penkiose vietovėse, prie esamų vietovių prisidėjo Girininkai ir Agluonėnai.

Per ataskaitinį laikotarpį mobilaus darbo su jaunimu veiklose dalyvavo 272 unikalių jaunuolių, iš jų moterų – 112, vyrų – 160. Iš jų mažiau galimybių turinčių lankytojų skaičius – 61. Bendras apsilankymų skaičius – 798. Jaunuolių pasiskirstymas pagal amžių: iki 14 m. – 24; 14-18 m. –167; 19 -24 m. – 12; nenustatyta – 69. Unikalių jaunų žmonių, su kuriais palaikomas reguliarus kontaktas, skaičius –80.

**1 diagrama: Lankytojų skaičius Jaunimo centre 2016, 2017, 2018 ir 2019metais**

Jaunimo centre taikomi darbo su jaunimu metodai: informavimas, konsultavimas, lydėjimas, savanorystės skatinimas, renginiai, mokymai, amatų dirbtuvės, proto mūšiai, stovyklos, žygiai, filmų vakarai ir naktys, sportinė veikla, meno terapijos užsiėmimai, merginų savitarpio pagalbos grupė, muzikinė veikla, stalo žaidimai, tarpasmeninis kontaktas, orientacinės varžybos, merginų ir vaikinų vakarai ir kt.

**4.2. Savanorystė**

2019 metų plane buvo numatyta jaunimo centre priimti 4 nacionalinius ir 2 tarptautinius savanorius. Jaunimo centre savanoriavo 6 ilgalaikiai savanoriai ir baigė 6 mėnesius trukusią Jaunimo savanorišką tarnybą. Taip pat jaunimo centre savanoriavo 4 trumpalaikiai mūsų rajono savanoriai. Vystoma tarptautinė savanorystė. Pagal projektą „Tarptautinė savanorystė Gargždų atvirame jaunimo centre“ savanorystę atliko vaikinas iš Italijos ir dvi merginos iš Sakartvelo.

**4.3. Darbo rinka**

Bendradarbiaujant su Klaipėdos rajono užimtumo tarnyba Jaunimo centre stažuotes, skirtas stažuotojo darbo įgūdžiams ar profesinei kvalifikacijai kelti, atkurti bei tobulinti, atliko 5 jauni žmonės.

Bendradarbiaujant su Klaipėdos profesinio ugdymo įstaiga profesinę praktiką Jaunimo centre atliko 1 jaunas žmogus.

Su Jaunimo centro pagalba įsidarbino 8 jaunuoliai. Su mobilių jaunimo darbuotojų pagalba darbą rado 4 jaunuoliai.

**4.4. Paslaugos jaunimui**

Kasmet siekiama sudaryti didesnes galimybes prisidėti prie rizikos jaunimo socialinės atskirties mažinimo, konstruktyvaus dalyvavimo visuomeniniuose procesuose, jaunimo įsitraukimo į jam naudingą ir prasmingą veiklą, darbo rinkai reikalingų įgūdžių ugdymo ir didesnių karjeros galimybių užtikrinimo, socialinių ir gyvenimo įgūdžių ugdymo. Jaunuoliai, dalyvaudami Jaunimo centro veiklose, yra skatinami konstruktyviai kurti ateitį, ugdyti sveiką gyvenseną, įgyti įvairių profesinių bei amatų kompetencijų.

Jaunimo centras orientuojasi į rizikos grupėms priklausančius jaunus žmones, tuo pačiu ir į NEET (niekur nesimokantis ir nedirbantis jaunimas). Per metus jaunimui suteiktos 135 jaunimo informavimo ir 44 konsultavimo paslaugos. 7 jaunuoliams suteiktos minimalios priežiūros paslaugos, vienas jaunuolis lydėtas dėl elgesio pokyčio, 15 jaunuolių nukreipta pas psichologą. Bendradarbiaujant su probacijos tarnyba 14 jaunuolių suorganizuotas 5 užsiėmimų ciklas vasaros metu. Kitos veiklos: socialinio suflerio susitikimai 6; maisto gaminimo užsiėmimai 23; dailės terapijos 3 ciklai po 5 užsiėmimus. Pirminės prevencijos tikslais dirbta individualiai su 10 jaunuolių. Dalyvauta 9 atvejo vadybos posėdžiuose ir 9 Vaiko gerovės komisijos posėdžiuose. Keturis kartus dalyvauta atvejo analizėse su kitų atvirų jaunimo centrų darbuotojais.

Ataskaitiniu laikotarpiu atliktos 2 apklausos: Gargždų atviro jaunimo centro vertinimo anketa (lankytojams) ir atliktas monitoringas apie mobilaus darbo poreikį Klaipėdos rajono seniūnijose. Aktyviai dalyvauta Visuomenės sveikatos biuro tyrime „Atviruose jaunimo centruose ir erdvėse besilankančio jaunimo mitybos įpročiai“.

Visose Klaipėdos r. mokyklose 8-12 klasių mokiniams buvo pravestos klasės valandėlės, kuriose jaunuoliai buvo informuoti apie savo galimybes veikti vietiniu, nacionaliniu ir tarptautiniu lygmeniu.

Kartu su Klaipėdos rajono savivaldybės jaunimo reikalų taryba jaunimo centras 2019 m. birželio 5-7 d. organizavo jaunimo vasaros akademiją „Kartu mes galim daug“ Drevernoje, kurioje dalyvavo 300 jaunuolių iš 20 savivaldybių.

**3 lentelė. Jaunimo centro dalyvavimas stovyklose**

|  |  |  |  |
| --- | --- | --- | --- |
| Eil. Nr. | Stovyklos pavadinimas | Data | Dalyvių skaičius be vadovų |
| 1 | Dviejų dienų stovykla įtraukiant Lapių mokyklos jaunimą bei sunkumus patiriančius jaunuolius | 2019- 06- 18/21 | 15 |
| 2 | Patyriminė stovykla su kitais centrais (Rietavo, Skuodo ir Gargždų) | 2019 -07- 24/26 | 30 |
| 3 | Dviejų dienų stovykla įtraukiant Lapių mokyklos jaunimą bei sunkumų patiriančius jaunuolius | 2019 -07- 09/12 | 15 |
| 4 | Mobilaus darbo stovykla Drevernoje | 2019 -08 -05 / 09 | 40 |

**4 lentelė. Jaunimo centro dalyvavimas tarptautiniuose projektuose**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Data** | **Dalyvių skaičius be vadovų** |
| 1 | Rekomendacijų rengimas jaunimo politikos formavimui Sakartvele „Supporting the  development of youth policy on municipal level in Georgia“ | 2019-04-11 / 16 | 3 |
| 2 | Projektas „I am just a child” Turkijoje | 2019 - 06 - 19 / 27 | 1 |
| 3 | Socialinis sufleris | 2018-10-17/2019-10-19 | 4 |

**5 lentelė. Jaunimo centro įvertinimai, laimėjimai 2019 m.**

|  |  |
| --- | --- |
| **Eil. Nr.** | **Aprašymas** |
|  | Iniciatyvos „Atverk duris vasarai“ laimėta kelionė į Lenkiją, į Varšuvą 1 asmeniui už nuveiktus darbus |
|  | Du jaunimo darbuotojai pateko tarp 9 Lietuvos jaunimo darbuotojų, kurie gavo 1 000 Eur jaunimo darbuotojų skatinimo stipendiją iš Jaunimo reikalų departamento. |
|  | Klaipėdos rajono jaunimo apdovanojimų vakare jaunimo centras gavo „ Auksinės lemputės“ apdovanojimą ir nominaciją „ Metų proveržis“ |
|  | Klaipėdos rajono savivaldybės Mero padėka už savanorių priėmimą ir lydėjimą, įgyvendinant savanoriškos tarnybos modelį Klaipėdos rajone |
|  | Kalėjimų departamento ir Lietuvos probacijos tarnybos padėka už glaudų bendradarbiavimą ir aktyvų dalyvavimą, organizuojant nepilnamečiams skirtas veiklas. |

Jaunimo centro mobilūs jaunimo darbuotojai ataskaitiniu laikotarpiu įgyvendino ir suorganizavo 183 įvairias veiklas jaunimui (sportinius turnyrus, maisto gaminimo užsiėmimus, pilietiškumo akcijas, susitikimus su įvairių sričių specialistais, filmų vakarus, protų mūšius, jaunimo renginius, prevencinius renginius ir akcijas ir kt.). Suorganizuoti 5 jaunimo masiniai renginiai: Gatvės muzikos diena, Birželio 1-oji, Jaunimo vasaros akademija „Kartu mes galim daug!“, Rugsėjo 1-osios šventė „Vienu ritmu“ ir konferencija „Jauno žmogaus pasaulis“. Jaunimo darbuotojai su jaunuoliais dalyvavo 4 žygiuose: naktinis 25 km. žygis ,,Klaipėdos sukilėlių keliais“, Vasario 16-osios žygis, Patyriminis žygis, miško sodinimas su ekologų klubu „Žalioji žemė“, ėjimas šiaurietiškomis lazdomis ir Jaunimo centro organizuotas dviračių žygis.

**4.5. Jaunimo informavimas ir konsultavimas, individualus darbas su jaunuoliais ir tėvais**.

2018 m. jaunimo centre įsteigtas jaunimo informavimo ir konsultavimo taškas „Eurodesk“. Per 2019 metus jaunimui suteiktos 44 individualios konsultacijos.

Jaunimo centre jaunimo darbuotojai suteikė 55 individualias konsultacijas jaunuoliams, mobiliame darbe suteiktos 56 konsultacijos kaimiškų vietovių jaunimui. Konsultacijų temos: studijų pasirinkimas, darbas, santykiai poroje, santykiai šeimoje, motyvacija, savanorystė, mokslai, finansai, kūno ir psichinė sveikata, narkotinių medžiagų ir alkoholio prevencija. Suorganizuoti susitikimai su 38 jaunuolių tėvais. Užvestos ir pildomos 8 jaunuolių lydėjimo bylos. Atliekant individualias konsultacijas nustatyti 4 jaunuoliai patyrę seksualinį išnaudojimą. Jaunimo centro darbuotojos dalyvavo teisminiame procese kaip liudytojos dėl jaunuolių išnaudojimo pedofilijos byloje.

**V. JAUNIMO CENTRE ATLIKTI PATIKRINIMAI, JŲ REZULTATAI**

Ataskaitiniu laikotarpiu patikrinta ir įvertinta Jaunimo centro veikla pagal „Klaipėdos rajono atvirųjų jaunimo centrų ir atvirųjų jaunimo erdvių veiklos kokybei užtikrinti tvarkos aprašą“, patvirtintą Klaipėdos rajono savivaldybės administracijos direktoriaus 2018 m. spalio 31 d. sprendimu Nr. AV-2359. Rezultatai atitiko aprašo kriterijus.

**VI. DIREKTORIAUS VEIKLA ĮGYVENDINANT TIKSLUS, BENDRADARBIAUJANT SU SOCIALINIAIS PARTNERIAIS, KITOMIS ĮSTAIGOMIS**

Jaunimo centras vykdo veiklą vadovaujantis atvirojo darbo su jaunimu principais. 2019 metais vystė tarpinstitucinį bendradarbiavimą, užmezgė kontaktus ne tik su Klaipėdos rajono įstaigomis, bet ir su apskrityje veikiančiomis įstaigomis, tarnybomis, kurios rūpinasi jaunimo gerove. Ataskaitiniu laikotarpiu Jaunimo centro darbuotojai kvalifikaciją kėlė 26 kartus. Inesa Gaudutytė parengė ir perskaitė pranešimą apie atvirąjį ir mobilų darbą su jaunimu Klaipėdos rajono savivaldybėje Baltijos miestų sąjungos konferencijoje . Aktyviai vykdoma viešinimo komunikacija, glaudžiai bendradarbiaujama su žiniasklaida.

Įstaigoje paruošta darbų ir priešgaisrinės saugos dokumentacija, netarnybinių automobilių naudojimo ir kuro nustatymo tarnybos reikmėms tvarkos aprašas, Gargždų atviro jaunimo centro darbuotojų veiklos vertinimo tvarkos aprašas, Gargždų atviro jaunimo centro lankytojų skaičiavimo metodika, Gargždų atviro jaunimo centro pagrindinės veiklos kitų pajamų ir kitos veiklos pajamų programos sudarymo ir vykdymo tvarka, Gargždų atviro jaunimo centro organizuojamų stovyklų jaunimui saugos ir sveikatos instrukcija, jaunimo darbuotojų veiklos kokybės vertinimo tvarkos aprašas.

**9 lentelė. Jaunimo centro dalyvavimas, narystė, narystė darbo grupėse, komisijose**

|  |  |  |
| --- | --- | --- |
| **Eil. Nr.** | **Komisijos, darbo grupės, narystė** | **Atstovai** |
| 1 | Jaunimo reikalų taryba | Deimantė Venckutė  Inesa Gaudutytė |
| 2 | Bendruomeninių organizacijų taryba | Aidas Kryževičius |
| 3 | VVG „Pajūrio kraštas“ | Inesa Gaudutytė |
| 4 | Klaipėdos rajono visuomeninių jaunimo organizacijų sąjunga „ Apskritasis stalas“ | Inesa Gaudutytė  Deimantė Venckutė |
| 5 | Vaiko gerovės komisija | Inesa Gaudutytė |
| 6 | LiJOT „Eurodesk“ tinklas, įkurtas jaunimo informavimo ir konsultavimo taškas nuo 2018-01-30 | Edita Vyšniauskė |
| 7 | Europos savanorių tarnybos akreditacija kaip priimančios, siunčiančios ir koordinuojančios tarptautinius savanorius | Jaunimo centras |
| 8 | Ekologų klubo „Žalioji žemė“ taryba | Edita Vyšniauskė |
| 9 | Nevyriausybinių organizacijų taryba | Inesa Gaudutytė |
| 10 | Darbo grupė dėl Klaipėdos rajono jaunimo vasaros akademijos organizavimo | Inesa Gaudutytė, Deimantė Venckutė |

**10 lentelė. 2019 metais Jaunimo centre įgyvendinti projektai**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Projekto vertė.**  **Eur** |
| 1 | Jaunimo šturmas -2 | Jaunimo reikalų departamentas | 10 000 |
| 2 | Auksinės lemputės- 2019 | Klaipėdos rajono savivaldybė | 2 560 |
| 3 | Mobili vasara 2019 | Klaipėdos rajono savivaldybė | 800 |
| 4 | Mobili pagalba jaunimui Klaipėdos rajone | Klaipėdos rajono savivaldybė | 1 000 |
| 5 | Judėk teisingai | Klaipėdos rajono savivaldybė | 560 |
| 6 | Jaunimo vasaros akademija „Kartu mes galim daug“ | Klaipėdos rajono savivaldybė | 17 000 |
| 7 | Jaunimo renginys „Vienu ritmu“ | Klaipėdos rajono savivaldybė | 3 710 |
| 8 | Kino filmai po atviru dangumi | Klaipėdos rajono savivaldybė | 560 |
| 9 | Smurto ir savižudybių prevencija | Klaipėdos rajono savivaldybė | 1 000 |
| 10 | Judam | ES struktūrinis fondas |  |
| 11. | Mobilus darbas su jaunimu „Gyvoji patirtis“ | Klaipėdos rajono savivaldybė | 300 |
|  |  | **Iš viso:** | **37 490** |

**VII. PROBLEMOS, SUSIJUSIOS SU JAUNIMO CENTRO VEIKLA, IR SIŪLOMI PROBLEMŲ SPRENDIMO BŪDAI**

Jaunimo parke norint sumontuoti scenos techniką ar aikštėje organizuoti įvairias veiklas, susiduriama su privažiavimo problema. Reikalingos lėšos privažiavimo kelio prie estrados scenos ir stovėjimo vietų įrengimui. Reikalinga įrengti 5 m. pločio 200 m. žvyro kelią su galimybe parkuoti automobilius dešinėje kelio pusėje ir 10x8 m. ploto automobilių stovėjimo aikštelę scenos galinėje pusėje. Reikalingos lėšos projektui ir rangos darbams apie 48 500 Eur;

Patalpos Klaipėdos g. 74, kuriomis naudojasi Jaunimo centras, Savivaldybės tarybos sprendimu yra perduotos Krašto apsaugai. 2022 m. balandžio mėnesį baigiasi projekto „Atviro darbo su jaunimu plėtra Gargždų mieste“ garantinis laikotarpis, todėl bus būtina atiduoti patalpas, - jau dabar būtina ieškoti patalpų Jaunimo centro perkėlimui.

Iki 2019 m. birželio 1 d., bendradarbiaujant su Klaipėdos rajono psichologine – pedagogine tarnyba Gargždų atvirame jaunimo centre vieną kartą savaitėje dirbo psichologė, pagal projektą „Saugios aplinkos kūrimas mokykloje“. Konsultacijos vyko kiekvieną trečiadienį nuo 14.00 val. iki 20.00 val. Per šį laikotarpį buvo suteiktos 65 psichologo konsultacijos 23 unikaliems jaunuoliams. Taip pat bendradarbiauta su jaunuolių tėvais, dėl tinkamos pagalbos jaunuoliui suteikimo. Sunkumai dėl kurių kreiptasi: asmenybės augimas, savivertės didinimas, profesijų pasirinkimas, netekčių išgyvenimas (1 atvejis), galima suicido rizika (4 atvejai), galima seksualinė prievarta (3 atvejai). Nuo 2020 m. vykdomas Jaunimo reikalų departamento projektas, kuriame yra numatytos lėšos psichologės įdarbinimui, tačiau, būtina Jaunimo centre patvirtinti psichologo pareigybę.

Nuo 2019 m. spalio mėn. Klaipėdos rajono savivaldybė pagal panaudos sutartį Jaunimo centrui skyrė automobilį mobiliam darbui su jaunimu. Tai yra laikinas sprendimas. Yra poreikis mini autobusiukui, su kuriuo būtų galima transportuoti garso aparatūrą, didesnes priemones, vežti jaunuolius į veiklas bei stovyklas.

Jaunimo centre nuosekliai vystomas projektinio finansavimo modelis. Kasmet vis daugiau lėšų pritraukiama įvairioms veikloms iš kitų šaltinių (10 lentelė). Projektai yra tęstiniai su pridėtine bei išliekamąja verte. Iškilo problema: centro lankytojų skaičius didėja, paslaugų poreikis auga, o tie patys jaunimo darbuotojai atitraukiami nuo tiesioginio darbo su jaunimu ir turi skirti darbo laiką projektų rengimui, valdymui, administravimui ir tutoriaus bei savanorių kuratoriaus funkcijoms atlikti. Centrą lankančių jaunuolių užimtumo laikas yra iki 20 00 val. Šiuo metu jaunimo darbuotojų funkcijos yra perkrautos, todėl jaunimo centre būtinas jaunimo darbuotojo etatas darbui su projektais ir tarptautine savanoryste.

Jaunimo darbuotoja, l. e. direktorės pareigas Deimantė Venckutė